Аказваецца, ніводнай установы культуры на Воранаўшчыне не скарацілі ні летась, ні пазалетась. Гэтай жа тактыкі збіраюцца прытрымлівацца і ў 2017-м. І, па словах намесніка начальніка аддзела ІРКСМ, ёсць усе падставы ашчаджаць дробныя клубікі ды бібліятэкі. Узяць, да прыкладу, вёску Курчоўцы, дзе жывуць пераважна бабулькі пашанотнага ўзросту. Здавалася, для іх абслугоўвання можна і аўтаклубам абысціся. Аднак, не — аргумент супраць неабачлівай аптымізацыі — самы сур’ёзны. Кожную суботу ў мясцовым сельскім клубе адбываюцца вячоркі з аншлагам. І менавіта тут дзейнічае аматарскае аб’яднанне інвалідаў, якое надзвычай шчыльна супрацоўнічае з цэнтрам сацыяльнага абслугоўвання. Ну як такі клуб скарачаць?!